ΓΡΑΠΤΗ ΕΡΩΤΗΣΗ E-1802/02

υποβολή: Laura Gonzlez lvarez (GUE/NGL) προς την Επιτροπή

(24 Ιουνίου 2002)

Θέμα: Αυτοκινητόδρομος Α-8 της Καντάβριας (Αστούρια, Ισπανία) και τήρηση του κοινοτικού δικαίου

Ο αυτοκινητόδρομος Α-8 της Καντάβριας (Πριγκηπάτο της Αστούριας, Ισπανία), στα τμήματά του μεταξύ Tamn-Otur και Otur — συνόρων με την επαρχία Lugo, τα οποία χρηματοδοτούνται από το ΕΤΠΑ, θα πλήξει πέντε από τις δέκα κοινότητες της Αστούριας με τη μεγαλύτερη γαλακτομική ποσόστωση. Οι κτηνοτροφικές αυτές εκμεταλλεύσεις έχουν λάβει ευρωπαϊκή χρηματοδότηση δυνάμει του προγράμματος Leader.

Στη διάρκεια της τελευταίας πενταετίας εγκρίθηκαν πάνω από 200 σχέδια για πρώτη εγκατάσταση νέων αγροτών και σχεδόν 600 σχέδια για βελτιώσεις, πράγμα που αντιπροσωπεύει επένδυση η οποίαπερβαίνει τα 400 εκατομμύρια πεσέτες Ισπανίας. Ένας σημαντικός αριθμός των εκμεταλλεύσεων αυτών, οι οποίες λαμβάνουν κοινοτική χρηματοδότηση, θα αναγκαστούν να περιορίσουν ή να διακόψουν τη δραστηριότητά τους.

Η αντιφατική αυτή χρησιμοποίηση κοινοτικών κονδυλίων επιδεινώνεται από την μη τήρηση της Οδηγίας 85/337/ΕΟΚ(1), όπως τροποποιήθηκε από την Οδηγία 97/11/ΕΚ(2), η οποία προβλέπει τη μελέτη τριων εναλλακτικών λύσεων για ένα έργοποδομής τέτοιας φύσης, πράγμα που δεν ελήφθηπόψη. Επιπλέον, εκπονήθηκαν διάφορες μελέτες περιβαλλοντικών επιπτώσεων για το ίδιο έργο, μέθοδος η οποία διευκολύνει την θετική εκτίμηση αλλά δεν δίνει συνολική εικόνα των περιβαλλοντικών και κοινωνικών επιπτώσεων του αυτοκινητόδρομου. Οι περιβαλλοντικές αυτές επιπτώσεις θα είναι επίσης πολυ σοβαρές στο τμήμα που θα εξασφαλίσει τη σύνδεση με την Γκαλίθια δεδομένου ότι θα διασχίζει την Ria del Eo, περιοχή ειδικής προστασίας των πτηνών, με αντιπροσωπευτικά ενδιαιτήματα πανίδας και χλωρίδας τα οποία προστατεύονται από την Οδηγία για τους φυσικούς οικοτόπους.

Γνωρίζει η Επιτροπή την κατασκευή του συγκεκριμένου έργου και των αρνητικών συνεπειών που θα έχει για τις πέντε αυτές κοινότητες της Αστούριας η ενδεχόμενηλοποίησή του·

Δεν θεωρεί η Επιτροπή ότι, σύμφωνα με την Οδηγία 85/337/ΕΟΚ, όπως τροποποιήθηκε από την Οδηγία 97/11/ΕΚ, οι ισπανικές αρχές θα όφειλαν να λάβουνπόψη μια εναλλακτική λύση που θα έχει τις λιγότερες δυνατές περιβαλλοντικές και κοινωνικές επιπτώσεις για την περιοχή·

Τι μέτρα σκέπτεται να λάβει η Επιτροπή εν προκειμένω για να εξασφαλίσει την τήρηση της σχετικής κοινοτικής νομοθεσίας·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(5 Αυγούστου 2002)

Είναι σκόπιμο να επισημανθεί, κατ' αρχάς, ότι η Επιτροπή έλαβε καταγγελία, στην οποία επίσης τίθεται το θέμα των περιστατικών τα οποία αναφέρει το Αξιότιμο Μέλος όσον αφορά το έργο του τμήματος Tamn — Otur του αυτοκινητοδρόμου Α-8. Το έργο αυτό αποτελεί επί του παρόντος αντικείμενο ανάλυσης από την Επιτροπή, προκειμένου να εξασφαλισθεί η τήρηση του εφαρμοστέου κοινοτικού δικαίου στη συγκεκριμένη περίπτωση.

Αντιθέτως, η ενδεχόμενη κακή εφαρμογή της κοινοτικής νομοθεσίας όσον αφορά το τμήμα Otur — σύνορα με την επαρχία Lugo δεν είχε περιέλθει εις γνώση της Επιτροπής. Η οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997, και η οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας(1), ενδεχομένως τυγχάνουν εφαρμογής στην περίπτωση του έργου του αυτοκινητοδρόμου στο προαναφερόμενο τμήμα. Για τον λόγο αυτόν, η Επιτροπή αποτάθηκε στις ισπανικές αρχές και τους ζήτησε να διατυπώσουν τις παρατηρήσεις τους σχετικά με τα περιστατικά τα οποία αναφέρει το Αξιότιμο Μέλος, ώστε να εξακριβώσει κατά πόσον εφαρμόζεται ορθά το κοινοτικό δίκαιο στη συγκεκριμένη περίπτωση.

Εξ άλλου, η οδηγία 85/337/ΕΟΚ επιβάλλει τηνποχρέωση ναποβάλλονται σε εκτίμηση των επιπτώσεών τους στο περιβάλλον τα έργα που απαριθμούνται στο παράρτημα Ι, όπως το έργο αυτοκινητοδρόμου που αποτελεί το αντικείμενο της παρούσας γραπτής ερώτησης. Στην οδηγία δεν καθορίζονται ωστόσο τα κριτήρια επιλογής μεταξύ των εναλλακτικών λύσεων που αποτέλεσαν το αντικείμενο εκτίμησης.

Όσον αφορά τη συγχρηματοδότηση από τα Διαρθρωτικά Ταμεία των τμημάτων που απομένουν να κατασκευασθούν για την ολοκλήρωση του αυτοκινητοδρόμου A-8 της Κανταβρίας, είναι σκόπιμο να επισημανθεί ότι προβλέπεται στα μέτρα του ολοκληρωμένου επιχειρησιακού προγράμματος για το Πριγκηπάτο των Αστούριας. Σύμφωνα με τις πληροφορίες που δόθηκαν από τις ισπανικές αρχές, πραγματοποιήθηκαν για τα προαναφερόμενα τμήματα οι έρευνες κοινής ωφελείας πριν από την έναρξη του έργου. Κατά το παρόν στάδιο, δεν έχειποβληθεί από τις εν λόγω αρχές καμία αίτηση συγχρηματοδότησης.

(1) ΕΕ L 206 της 22.7.1992.